stanford-oval/wikipedia huggingface dataset:
החייאה
החייאה נכונה > הנשמה

לפי ההנחיות המעודכנות של "איגוד הלב האמריקאי" (AHA) הנשמה בהחייאה נעשית על ידי צוות רפואי בלבד, עם מכשור מתאים - ולא על ידי עוברי אורח בעזרת מסכת כיס ואו בכל דרך אחרת. הנשמה-מפה-לפה הוכחה כפוגעת ברצף העיסויים, מה שמוריד מאוד את סיכויי ההישרדות.
טכניקות ההנשמה הנפוצות:
מסיכת כיס - יש להצמיד את מסיכת הכיס אל פה ואף המטופל כשהצד הרחב על סנטרו והצר על אפו, יש לתת הנשמות של כחצי מנפח נשיפה. מפוח הנשמה ידני (אמבו)- ההנשמה תיעשה באופן איטי, מבלי לסחוט את המפוח עד תום ועד לעלייה מינימלית של בית החזה ולא יותר. יש לשים לב שבילדים נעשה שימוש במפוח הנשמה קטן יותר, שלא לגרום נזק לריאות הילד. קצב ההנשמה הנדרש: במבוגרים ונוער (מגיל הופעת סימני בגרות) שתי הנשמות כל 30 עיסויי חזה, כ-6 הנשמות בדקה. אם בוצעה אינטובציה (נתיב אוויר מתקדם), הנשמה אחת כל 5–6 שניות, כ-12 הנשמות בדקה. בילדים (בהנחה שההחייאה מבוצעת בזוג, כשאחד מבצע עיסויי חזה והשני מנשים) מבוצעות 2 הנשמות כל 15 עיסויים. מנשם אוטומטי- ייתכן מצב בו החולה יונשם באמצעות מנשם אוטומטי, במנשם אוטומטי יש צורך להגדיר את נפח ההנשמה והתדירות.
החייאה נכונה > עיסויים

עיסויי חזה איכותיים ונכונים הם המפתח לביצוע החייאה נכונה. עיסויי חזה במבוגר ייעשו בשתי ידיים, כאשר כפות הידיים אחת מעל השנייה, המרפקים נעולים ובסיס היד התחתונה נמצא בקו הפטמות, במרכז עצם החזה (״מפתח הלב״ או הסטרנום). עיסוי נכון מורכב משני צעדים: הצעד הראשון הוא הלחיצה פנימה, לחיצה של כ-5–6 ס״מ או שליש רוחב בית החזה בחוזקה - לחיצה זו מעלה את הלחץ התוך-חזי, מכווצת את הלב ודוחקת את הדם מן הלב אל המוח ושאר איברי הגוף; הצעד השני הוא ההרפייה (Retraction) שבו מאפשרים ללב להתמלא שוב בדם. שחרור לא מספיק ימנע מהדם למלא את הלב, והעיסויים לא יהיו יעילים. לכן ההרפייה צריכה להיות מלאה, כך שהידיים כמעט מתרוממות לחלוטין מבית החזה. קצב העיסויים באדם מבוגר הוא בין 100 ל-120 עיסויים בדקה (מקצב פזמונו של השיר המפורסם "Stayin' Alive" של להקת הבי ג'יז תואם בערך לקצב העיסויים הרצוי). בילדים ותינוקות יבוצע אותו תהליך אבל עם שינוי בצורת הלחיצה כך שבילדים הלחיצות יבוצעו באותו מקום (מרכז בית החזה) אך באמצעות יד אחת, ובתינוקות באמצעות שתי אצבעות.
החייאה נכונה > עיסויים > שבירת צלעות בזמן עיסויי חזה

בעת ביצוע עיסויי חזה נכונים תיתכן תחושה של ״שבירת צלעות״. בזמן שייתכן מצב שבו הלחץ שנוצר על הצלעות יגרום לשבר (או סדק), לרוב תהיה זו היפרדות הסחוס שמחבר בין הצלעות לסטרנום ולא שבירת צלעות, אם כי במרבית ההחייאות עם התמשכות ההחייאה צפויה שבירת צלעות.
החייאה נכונה > עיסויים > מתן שוק

מטרת שוק חשמלי הניתן ללב באמצעות הדפיברילטור היא איפוס זמני של פעילות הלב לחלוטין, פעולה המאפשרת לקוצב הראשי של הלב להתחיל ראשון את הפעילות המחודשת ו”להשתלט על הלב” ללא הפרעות חשמליות מפעולה ספוראדית של תאי לב אחרים. מתן שוק במצב של פרפור חדרים או הפרעת קצב חדרית מהירה עשויה לסייע; ואולם במצב של אסיסטולה, בו למעשה אין כלל פעילות חשמלית בלב שוק לא יעיל ולכן לא יינתן.
רמות החייאה > החייאה בסיסית אל מול החייאה מתקדמת

סיבה מרכזית לדום לב במבוגרים היא הפרעת קצב הנקראת "פרפור חדרים",(VF,Ventricular Fibrilation). זוהי הפרעת קצב של חדרי הלב, המאפיינת צניחה חדה בתפוקת הלב והידרדרות לדום לב בתוך שניות עקב הפסקת העברת חמצן אל הגוף. הטיפול בהפרעת קצב זאת הוא דפיברילציה, ולעיתים יש לבצע החייאה מיד אחריה כדי לסייע ללב לספק חמצן לאיברי הגוף החיוניים עד להתאוששותו המלאה. לאחר 4 דקות או יותר של פרפור חדרים - מתחיל להגרם נזק בלתי הפיך לתאי המוח בשל חוסר בחמצן, לכן יש לבצע החייאה גם עד הדפיברילציה. בכל דקה שעוברת ללא אספקת חמצן סדירה ללב (באמצעות עיסויים) וללא דפיברילציה, יורדים סיכויי ההישרדות מהפרעת קצב זאת ב-8%–10%. אם בזמן הזה מבוצעים עיסויים יורדים סיכויי ההישרדות בכל דקה רק ב-3%–4%. מלבד עיסויי חזה מוקדמים ואיכותיים ודפיברילציה מוקדמת ככל האפשר, כל טיפול אחר (כולל מתן תרופות החייאה או צנרור הקנה), לא נמצא כמשפר את סיכויי ההישרדות לטווח הארוך מפרפור חדרים. בפועל, ההישרדות מדום לב מחוץ לבית-החולים בארצות הברית עמדה ב-2003 על 4.5% בלבד. לעומת זאת, במקומות הומי אדם, בהם הוכשרו "נאמנים" מקרב העובדים לבצע CPR ודפיברילציה והשכילו לעשות זאת תוך 3–5 דקות מההתמוטטות, שיעור ההישרדות עלה ל-49%–75%.
הדרכת החייאה בישראל

חברות שונות מעבירות סדנאות לביצוע החייאה בסיסית בבתי ספר במקומות שונים בארץ. הסדנאות כוללות מספר שעות לימוד בהן התלמידים לומדים שיטות החייאה והגשת עזרה ראשונה, כשהם מתרגלים על בובה (בדרך כלל בובת החייאה "אנני"). מד״א ואיחוד הצלה מעבירים גם סדנאות להורים בנושא החייאת ילדים.
חברות אחרות עורכות קורסי החייאה לקבוצות מאורגנות, מוסדות ובודדים. מינימום שעות הלימוד בקורס מע"רים הוא 44 שעות, כאשר מע"ר המעוניין להתלוות לצוות אמבולנס יידרש לעבור הסמכת מע"ר עד 60 שעות. קיימות גם תוכניות הסמכה בפחות שעות הדרכה (20 שעות), ומנגד יש גם של 80 שעות.
בצה"ל כל חייל המסיים טירונות ברמת רובאי 03 ומעלה, עובר במהלך הטירונות קורס מגישי עזרה ראשונה מזורז, ובסיום הטירונות הוא מקבל תעודת מע"ר. גם צוערי בה"ד 1 עוברים במהלך קורס קצינים קורס מע"רים. חיל הרפואה עורך אחת לחודש קורס "מגישי עזרה ראשונה", הניתן כצ'ופר לחיילי המערך תומך הלחימה והמערך העורפי.
ראו גם

עגלת החייאה
ABC (רפואה)
ניהול נתיב אוויר
הערות שוליים

↑  De usu partium corporis humani, עמוד 339
↑  AHA, 2020 American Heart Association Guidelines for CPR and ECC, איגוד הלב האמריקאי, ‏21 באוקטובר 2020
↑  זוֹרֵר היא מילה יחידאית שמשמעותה "התעטש"
↑  מסכת שבת, דף קלד, ע"א
1 2  2020 American Heart Association Guidelines for CPR and ECC, cpr.heart.org'"`UNIQ--nowiki-00000008-QINU`"'(באנגלית)'"`UNIQ--templatestyles-00000009-QINU`"'
↑  2020 American Heart Association Guidelines for CPR and ECC, cpr.heart.org (באנגלית)
↑  איחוד הצלה, החייאת ילדים ותינוקות, באתר איחוד הצלה
↑  Andrew M. Seaman, CPR often leads to broken ribs, Reuters.com, ‏03.08.12
| עזרה ראשונה |
| --- | --- | --- |
| פעולות | ניהול נתיב אוויר •  החייאה • הנשמה • תמרון היימליך |  |
| ציוד | תיק עזרה ראשונה • דפיברילטור • מנשם ידני • אמבולנס • אלונקה • קרש גב |  |
| נהלי טיפול | ABC‏ • PHTLS • אירוע רב נפגעים |  |
| אנשי צוות | מגיש עזרה ראשונה • חובש • פרמדיק • רופא |  |
| --- | --- |
בקרת זהויות :  NLI: 987007531269205171  BnF: cb16649777j (data)  GND: 4065960-4  LCCN: sh85033691  LNB: 000299335  NDL: 00571203  NKC: ph493958 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תרגול עיסויים על בובה במהלך קורס עזרה ראשונה
ז'אן ז'וזף אמאבל אימבר

| --- | --- |

 לידה:  22 באוגוסט 1767 סן-נבור, צרפת
 פטירה:  3 בינואר 1823 (בגיל 55) ניו אורלינס, ארצות הברית
 מדינה:  צרפת (1365–1794) צרפת
 מקום קבורה:  Saint Louis Cemetery No. 1 
 
ז'אן ז'וזף אמאבל אימבר (בצרפתית: Jean Joseph Amable Humbert; ‏22 באוגוסט 1767–3 בינואר 1823) היה קצין צרפתי בדרגת מייג'ור, שהשתתף במספר סכסוכים צבאיים, בסוף המאה ה-18 ובתחילת המאה ה-19.
ראשית חייו

ז'אן אימבר נולד בסן נבור, שבהרי הווז', בצפון-מזרח צרפת. במהלך ילדותו לא קיבל חינוך וגדל להיות סוחר בעורות ארנבים. הוא הצטרף למשמר הלאומי של ליון בדרגת סרג'נט עם הקמתו ביולי 1789, וב-1 באפריל 1792 התגייס לגדוד ה-13 של מתנדבי הווז'. ב-11 באוגוסט אותה שנה הועלה לדרגת קפטן, ארבעה ימים אחר כך לדרגת לויטננט-קולונל וב-9 באפריל 1794 קודם לדרגת בריגדיר-גנרל.
פעילותו הייתה במערב צרפת נגד המלוכנים. ב-1795 פיקד על העיירה ויטרה שבחבל ברטאן. באותה שנה היה גם בלוואל, שם ניהל משא ומתן עם המלוכנים במהלך המצור על קיברון. במסגרת המשא ומתן הגיע לפגישה עם מנהיג המלוכנים, שהגיע עם ליווי של 50 איש כאבטחה. הגעתו לפגישה ללא אבטחה סימלה את ביטחונו, ואפשרה את קיום המשא ומתן בין הצדדים. המשא ומתן הוליד את הסכם לה מאבילה.
ב-1796 הוצב בצבא הריין-מוזל.
המשלחת לאירלנד

ב-1794, אחרי שירות בצבא החופים של ברסט, שירת בצבא הריין ומוזל. הוטל עליו להכין את המשלחת לאירלנד, וקיבל את הפיקוד על לגיון הנואר. הוא הפליג במשלחת למפרץ באנטרי ב-1796, ועסק בפעולות ימיות נגד הצי הבריטי. ההיתקלויות בבריטים ומזג האוויר הקשה אילץ את הצרפתים לשוב על עקבותיהם.
ב-1798 מונה לפקד על הכוחות הצרפתיים שסייעו למרד האירי. החיילים בפיקודו כללו בעיקר חיל רגלים קטן וארטילריה, אולם כשהגיע לחופי אירלנד המרד כבר דוכא על ידי הבריטים. למרות זאת, בעת הגעתו הצליח לרשום הצלחה בקרב קסטלבר, בטרם צעד לדבלין והכריז על הקמת רפובליקה אירית. עם זאת, הכוח הקטן בפיקודו הובס בקרב בלינאמוק על ידי הבריטים, והוא נלקח בשבי. הומבר וחייליו הוחזרו בעסקת שבויים.
אחרי המשלחת לאירלנד

אחרי חזרתו לצרפת, אימבר מונה לתפקידים בצבאות מיינץ והדנובה. לאחר מכן יצא לסן-דומינג, שבהאיטי של ימינו, שם פרץ מרד עבדים. אימבר הואשם בביזה, ונשלח בחזרה לצרפת באוקטובר 1802 בשל חשדות שהתחמק וקיים "יחסי קשר עם התושבים ועם שודדים". מורת רוחו מהיומרות האימפריאליות של נפוליאון הביאה לפיטוריו ב-1803.
ב-1810, לאחר שירות קצר בצבא הצפון, עבר להתגורר בניו אורלינס. ב-1813 הצטרף לחואן בטיסטה במטרה לעורר מרד במלכות ספרד החדשה, בניסיון שכשל. ב-1814, הצטרף למלחמת העצמאות הארגטינאית, שם פיקד על חיל לזמן קצר. שנה לאחר מכן התגייס לצבא ארצות הברית כטוראי ונלחם בקרב על ניו אורלינס כשהוא לובש את מדיו הצרפתיים. הגנרל אנדרו ג'קסון הודה לו על עזרתו אחרי הניצחון האמריקאי.
לאחר המלחמה, המשיך להתגורר בניו אורלינס ועבד כמורה עד שנפטר ב-1823.
הערות שוליים

↑  '"`UNIQ--templatestyles-00000001-QINU`"'"The Battle of Ballinamuck". www.libraryireland.com (באנגלית). ארכיון מ-16 בנובמבר 2018. נבדק ב-2017-08-30. {{cite web}}:  (עזרה)
↑  '"`UNIQ--templatestyles-00000003-QINU`"'"The 1798 Battle of Ballinamuck – The Clare Champion". clarechampion.ie (באנגלית אמריקאית). 9 בספטמבר 2010. ארכיון מ-23 ביולי 2021. נבדק ב-2017-08-30. {{cite web}}:  (עזרה)
↑  '"`UNIQ--templatestyles-00000005-QINU`"'Hémard, Ned. "He Fought Pakenham Twice" (PDF). New Orleans Bar Association. ארכיון (PDF) מ-9 באוגוסט 2014. נבדק ב-8 באוגוסט 2014. {{cite web}}:  (עזרה)
↑  '"`UNIQ--templatestyles-00000007-QINU`"'Davis, William (1 במאי 2006). The Pirates Laffite: The Treacherous World of the Corsairs of the Gulf. Houghton Mifflin Harcourt. ISBN 9780547350752. נבדק ב-8 באוגוסט 2014. {{cite book}}:  (עזרה)
| --- | --- |
בקרת זהויות :  BnF: cb11942740b (data)  GND: 1286233348  ISNI: 0000 0001 1764 3828  LCCN: n82165669  SUDOC: 027371204  VcBA: 495/144759  VIAF: 55506739   WorldCat (עם VIAF): 55506739
תורין ושותפיו

תורין ושות' (עם בילבו בגינס וגנדלף) נכנסים ליער-אופל (גנדלף עוזב אותם)
ציור של תורין עובד בהרים הכחולים בפיסול זהב
תורין ושותפיו (בקיצור: תורין ושות', באנגלית: Thorin's Company) הם קבוצה של 13 גמדאים (דוואלין, באלין, פילי, קילי, דורי, נורי, אורי, גלוין, אוין, ביפור, בופור, בומבור ותורין צינת-אלון) מעולם הפנטזיה של ג'ון רונלד רעואל טולקין החוזרים לארבור בשנת 2941.
תולדותיהם

גמדי "תורין ושותפיו" הם גמדים אשר נבחרו מממלכות שונות ומגילאים שונים על ידי תורין צינת אלון בן תריין בן תרור. מטרתם של "תורין ושותפיו" היא לחלץ את ארבור מידי הדרקון סמאוג. שבעה מגמדי תורין ושותפיו (תורין, פילי, קילי, דוואלין, באלין, אוין, גלוין) הם ממשפחת המלוכה של ארבור אך אורי, דורי, ונורי אינם מופיעים בעץ המשפחה אף על פי שגמדי ארבור הם, שלושה מגמדי תורין ושותפיו (במבר, ביפר, בופור) מגמדי מוריה.
המשתתפים בחבורה > ת'ורין אוקנשילד

תורין הוא יורשו של תריין, בנו של תרור מלך ארבור. נולד בשנת 2746 ונרצח בקרב חמשת הצבאות בשנת 2941. רודם תכן באותה השנה הצטרף עם חבורתו בת תריסר הגמדים, לגנדלף, אותו פגש קודם לכן בקרבת ברי, ולהוביט בילבו בגינס למסע הרפתקאות ארוך ומפרך, שמטרתו להחזיר לידם את האוצר שבזז הדרקון סמאוג. דבר זה הוביל להרפתקה (המתוארת בספר ההוביט), שהביאה את בילבו וחבריו לריבנדל, דרך יער-אופל ועד ארבור.
בעת שהיו הגמדים נחבאים בניקבה שבהר הבודד, בחר סמאוג שהרגיש בהם, לתקוף את עיר האגם שסמאוג חשד בה כי נתנה לגמדים מקלט. ברד הקשת, לוחם נועז ומפקד פלוגת קשתים במשמר העיר, אשר היה נצר לשושלת מלכי דיל, ירה חץ לעבר סמאוג וקטל אותו. לאחר מות הדרקון, הנהיגו מלך האלפים וברד כוח צבאי משותף של אלפים ובני אדם לעבר ההר הבודד, בו התבצר תורין, אשר עם מות הדרקון הפך למלך בבטן-ההר, עם גמדיו ובילבו ההוביט. תורין, נתמך בצדקת טענתו כי האוצר במקורו היה שייך לאבותיו, סירב לבקשת ברד לחלוק את אוצר הדרקון, ואף קרא לקרובו מלך הגמדים מגבעות הברזל, דֵּין רגל ברזל, בֶּן נֵין, לבוא לעזרתו. בעקבות זאת הטילו ברד ומלך האלפים מצור על ההר הבודד.
ברד הצליח לשאת ולתת עם תורין על הסכם לחלוקת האוצר בעזרתו של ההוביט, בילבו בגינס, אשר כדי למנוע את המלחמה הקרבה גנב את הדבר היקר ביותר ללבו של תורין באוצר הדרקון - אבן לב ההר (ארקנסטון) והעביר אותה לבני האדם, וכתוצאה מכך נאלצו הגמדים להגיע להסכם. בעקבות הגעתה של תגבורת של צבא הגמדים בראשות דֵּין, תכנן תורין לקחת את האבן בחזרה ללא תמורה על ידי שימוש בכוחם הצבאי של הגמדים. אולם ממש באותה העת הותקפו הן הצרים והן הנצורים על ידי צבאו של בולג מלך האורקים.
העימות שהתפתח מכונה קרב חמשת הצבאות ובמהלכו אוחדו כוחות בני האדם עם האלפים, הגמדים והנשרים כנגד האורקים והווארגים זאבי הענק שלהם שהונהגו על ידי בולג, בנו של אזוג. במהלך הקרב הנהיג תורין את חבורת הגמדים בהסתערות אמיצה כנגד האורקים. תורין נפצע אנושות בקרב וחולץ בידי באיורן, אשר הצטרף לקרב בדמות דוב אימתני והרג את בולג, מלך האורקים.
בתום הקרב, בעודו מוטל על ערש דווי, התפייס תורין עם בילבו ההוביט, עליו כעס בעקבות גנבת אבן החן, והתפכח מתאוות הבצע בה לקה בעקבות גילוי האוצר. לאחר מות תורין היה דֵּין רגל ברזל למלך הגמדים שבבטן-ההר. מלך האלפים הניח על חזהו של תורין את האבן שבילבו גנב, ועל קברו שבהר הבודד הוצבה חרבו "אורקריסט", אשר זוהרת בחשיכה בעת שאורקים ויצירי רשע נוספים קרבים, ובכך תמיד ניתנה לגמדים התרעה בהתקרב אויב לממלכתם אשר בבטן ההר.
המשתתפים בחבורה > דוואלין

דוואלין בן פונדין בן פירן היה גמד זקן שנולד בשנת 2772 לעידן השני. בשנת 2770 לעידן השלישי, כאשר הדרקון סמאוג תקף את ארבור דוואלין נלחם בו יחד עם כל הגמדים וניצל. לאחר נדודים רבים הוא (וחלק הגמדים אשר הלכו עם המלכים) נלחם מול האורקים בקרב אזנולביזר וניצל שוב בקרב. בשנת 2941 הצטרף לחבורתו של תורין להרפתקה ארוכה ומפרכת, שמטרתו להחזיר לידם את האוצר שבזז דרקון סמאוג, דוואלין עבר במסע הרפתקאות רבות כגון קרב חמשת הצבאות שאחריו תורין, פילי וקילי מתו. דוואלין ניצל בקרב אך נפטר בשנת 3112. לדוואלין יש זקן לבן, ומצנפת כחולה. דוואלין ואחיו באלין נחשבים לגמדים הזקנים במסע אל ארבור. יחסית לגמדים בהוביט דוואלין נחשב לגמד די פעיל אך לא כמו אחיו באלין. הוא יודע את ההיסטוריה של הגמדים טוב מאוד. בדרך כלל עומד הוא לצידו של תורין ומעריך אותו מאוד.
המשתתפים בחבורה > באלין

באלין בן פונדין בן פירן היה גמד שנולד בשנת 2763 לעידן השני. בשנת 2770 לעידן השלישי (בזמן שסמאוג הדרקון תקף את ארבור) נלחם בו באלין יחדיו עם כל גמדי ארבור וניצל. לאחר ימים של נדודים רבים הוא והגמדים אשר הלכו עם תרור ותריין, המלכים נלחמו מול הגובלינים בקרב מול גובלינים ובאלין ניצל גם בקרב הזה.
המשתתפים בחבורה > באלין > בעלילת ההוביט

באלין הצטרף לחבורתו של תורין בשנת 2941 להרפתקה ארוכה ומפרכת, שמטרת היא להחזיר לידם את האוצר שבזז דרקון סמאוג, היה אחד מזקני החבורה. עבר מסע הרפתקאות גדול ומפרך מן הפלך עד להר הבודד שם נלחם בקרב חמשת הצבאות. לאחר הקרב באלין התחיל לשרת את מלך הגמדים החדש ואפילו ביקר את בילבו כמה פעמים.
המשתתפים בחבורה > באלין > בעלילת שר הטבעות

בספר שר הטבעות מסופר כי באלין הוביל גמדים רבים ביניהם: אואין, דורי, נורי ואורי - ללכת לכבוש את המוריה. והוא הכתיר את עצמו ל"מושל המוריה" אך השלטון לא עבד זמן רב (חמש שנים) מפני שאורקים פשטו על המוריה ובאלין נפל באגם מי-ראי על ידי חץ אשר פגע בגבו. לאחר שלושים שנים נאלצת אחוות הטבעת, לעבור לדרך מוריה, מאחר שנסיונותיה של האחווה לחצות את מעבר קרן-אודם כשלו (עקב סופות שלג קשות שנבעו בעקבות כעסו של קרצ'דס הרשע). במוריה, האחווה מוצאת את רישומי באלין וקברו של באלין, שנהרג בידי צבא אורקים עצום שפלש למכרות העצומים והרס את עיר הגמדים בשנת 2994.
המשתתפים בחבורה > באלין > תיאור

לבאלין יש זקן לבן, ומצנפת ארגמן. הוא נחמד מאוד ויודע לקבל את האחר. תפקידו של באלין הוא להיות הצופה\משקיף. באלין ואחיו דוואלין נחשבים לגמדים הזקנים במסע אל ארבור. באלין יחסית לגמדים בהוביט נחשב לגמד מאוד פעיל. באלין מעריך מאוד אנשים ונחמד אליהם באופן יוצא דופן. הוא בדרך כלל עומד לצד תורין ומעריך אותו מאוד, אך מוכן להתנגד להחלטות לא הוגנות שלו. באלין אוהב מאוד לבקר בבתים. הוא הגמד הראשון שביקר את בילבו לא במסגרת המסע אל ארבור. באלין יודע טוב מאוד את ההיסטוריה של הגמדים וגם של יצורים שונים.
המשתתפים בחבורה > פילי

פילי בן דיס בן תריין נולד בשנת 2859. הצטרף לחבורת תורין (תורין ושות') בשנת 2941 למסע לארבור, שמטרתו היא להחזיר לידם את האוצר שגנב הדרקון סמאוג. קילי ופילי נפלו בקרב חמשת הצבאות יחד עם תורין ונקברו לצדו. לפילי זקן צהוב ומצנפת כחולה. פילי ואחיו קילי נחשבים לגמדים הצעירים במסע אל ארבור. יחסית לגמדים בספר, פילי הוא גמד מאוד פעיל, והוא בדרך כלל עומד לצד תורין צינת-אלון. בסרט לפילי שיער צהוב וזקן לא מגולח בצבע צהוב. בסרט, פילי נשאר מאחור בעיר האגם עם אחיו קילי שנפצע ועם עוד גמד בשם בופור שאיחר את המשלחת לארבור. הם הצטרפו לחבריהם אחר-כך.
המשתתפים בחבורה > קילי

קילי בן דיס בן תריין נולד בשנת 2864. הצטרף לחבורת תורין (תורין ושות') בשנת 2941 למסע לארבור, שמטרתו היא להחזיר לידם את האוצר שגנב הדרקון סמאוג. קילי ופילי נפלו בקרב חמשת הצבאות יחד עם תורין ונקברו לצדו. לקילי זקן בלונדיני ומצנפת כחולה. הוא ואחיו פילי נחשבים לגמדים הצעירים במסע אל ארבור. בסרט לקילי שיער שחור וזקן קצר לא מגולח ושחור. בסרט קילי מאוהב בטוריאל (אלפית, דמות שפיטר ג'קסון הוסיף ל"הוביט" אף על פי שהיא מופיעה רק בשירים ב"שר הטבעות") מתואר כ"אח הקטן והלא-מבין", בסרט לקילי תפקיד "איש הצדק" (בנאומו בסרט "ההוביט: קרב חמשת הצבאות" על העצלנות של תורין שאינו רוצה להילחם ונותן לגמדי גבעות הברזל להילחם עבורו).
המשתתפים בחבורה > דורי

דורי נולד בשנת 2941. דורי היה גמד משושלת המלוכה של דורין אך הוא אינו מופיע בעץ משפחת המלוכה. דורי הצטרף לתורין ושות' בשנת 2941 (לא בעידן הולדתו) שבחברת חבריה עזר במסע ארוך וממשך לעבר ההר הבודד מן הפלך העובר כשלושת רבע מן רוחב הארץ התיכונה, דורי במשך המסע מתגלה כגמד חזק כאשר הוא סוחב את בילבו השמן אך מפיל אותו בטעות לבורות (שם מוצא בילבו את הטבעת, אפשר לומר שבזכות הפלתו של בילבו על ידי דורי זרק פרודו בגינס את הטבעת האחת להר הגזירה וכך ניצחו צבאות הארץ התיכונה את סאורון). דורי נלחם בקרב חמשת הצבאות וניצל. לאחר הקרב דורי מתחיל לשרת את דין רגל ברזל. מת בשנת 3018.
המשתתפים בחבורה > נורי

נורי הוא גמד מן ארבור, בן דודו של אורי ואחיו של דורי. נורי יחד עם גמדי תורין ושות' הגיע למסיבה הבלתי צפויה שבמעון בג משם יצאו למסע ארוך בארץ התיכונה שמטרתו להחזיר לידי הגמדים את האוצר שנגנב על ידי הדרקון סמאוג במסע הכולל חברויות חדשות, לחימה ביצורים, בריחה מבית סוהר ומסתיים בקרב חמשת הצבאות, שבו כבשו הגמדים את ארבור ויחד עם העלפים, בני האדם והעייטים פתרו את בעיית האורקים בצפון. לאחר מכן, בעלילת שר הטבעות מתגלה כי נורי הלך עם באלין כדי להחיות את המוריה, אך מת לאחר חמש שנים עקב פלישת אורקים.
המשתתפים בחבורה > אורי

אורי היה גמד בן לשושלת דורין, בן דודם של נורי ודורי. הגיע להוביטון שבפלך למסיבה הבילתי צפויה במעון בג ומשם יצא יחד עם תורין ושותפיו להרפתקה קשה בארץ התיכונה עד שמגיע לארבור שם מטילים צבאותיהם של ברד ותרונדייל מצור על ההר הבודד ולאחר כמה ימים מתחילים לתקוף את ההר הבודד ואת גמדי גבעות ברזל שנקרא על ידי תורין לעזרה עקב גנבת הארקנסטון שגרם בילבו בגינס כדי למנוע מלחמה. אך האורקים מן הצפון הגיעו ולצבאות לא הייתה בררה אלא להילחם מולם ביחד כדי לנצח. הקרב שהתפתח אז נקרא קרב חמשת הצבאות שבזמנו התאחדו כוחות בני האדם עם האלפים, הגמדים והנשרים כנגד הגובלינים והווארגים. במהלך הקרב נלחמו גם תורין ושותפיו, תורין נפצע קשה בקרב וחולץ בידי באיורן, אשר הצטרף לקרב בגוף דוב אימתני והרג את בולג. קילי ופילי נפלו בקרב יחדיו עם תורין. לאחר מות תורין היה דֵּין רגל ברזל למלך הגמדים שבבטן - ההר. לאחר הקרב אורי מתחיל לשרת את המלך החדש.
בעלילת שר הטבעות מתגלה שאורי יצא יחד באלין וגמדים רבים כדי להחיות את המוריה אך אורי מת לאחר חמש שנים על ידי אורקים. אחד מהכתבים בספר של באלין היה של אורי ונכתב בכתב העלפים בעת המלחמה.
המשתתפים בחבורה > גלואין

גלואין בן גרוין בן פירן נולד בשנת 15 היה גמד מן גמדי ארבור ונדד נדודים רבים לאחר חורבן ארבור שנעשה על ידי הדרקון סמוג, בשנת 2941 הצטרף ל"תורין ושות'" שבחברת חבריה עבר מסע הרפתקאות ארוך מאוד, מהוביטון עד להר הבודד, העובר ביער העתיק שם נפגשו עם חבורה של טרולים, ריוונדל, ההרים השחורים, רוסגובל, יער-אופל, עיר האגם וההר הבודד שבארבור, שם מתרחש קרב חמשת הצבאות אשר נגרם עקב רצון הגמדים לקחת את הארקנסטון בחזרה לאחר שבילבו בגינס נתן את האבן היקרה לברד ומלך העלפים. למרות המלחמה אשר קרבה עקב הגעת צבא האורקים אשר בפיקוד בולג, הצבאות התאחדו ונלחמו מול האורקים, לאחר הקרב גלוין ניצל ומתחיל לשרת את דין בן נין רגל ברזל. גלוין מוזכר שוב בספר שר הטבעות כשהוא מגיע למועצה הלבנה בריוונדל יחד עם בנו גימלי לדון בעיניני סאורון, בשורותיו של גלוין היו על שליח מורדור שהגיע לארבור ועל היעלמותו של באלין והגמדים שהלכו למוריה, בשורות אלה היו המענינות ביותר בעיני פרודו. בנו של גלואין, יוצא להרפתקה של אחוות הטבעת ומתחבר עם העלף לגולאס וכך מפר את השנאה ששוררת בין העלפים לגמדים כבר שנים רבות, גלוין נפטר בשנת 2783 לעידן הרביעי.
המשתתפים בחבורה > אואין

אואין בן גרוין בן פירן נולד בארבור בשנת 2774, אואין נלחם מול הדרקון סמאוג ונדד נדודים רבים לאחר חורבן ארבור, הצטרף לחבורתו של תורין שאותו הכיר מפני שהיה דודנו, עבר את ההרפתקאה לבטן ההר הבודד שם נלחם בקרב חמשת הצבאות כאשר צבאות בני האדם מן עיר האגם, העלפים מיער-אופל, גמדי גבעות הברזל וגמדי תורין ושות' התאחדו יחד כנגד האורקים מן הצפון. אואין נחלץ וניצל מן הקרב והתחיל לשרת את המלך דין רגל ברזל שגם הוא דודנו של אואין, לאחר שנים רבות הלך אואין יחד עם באלין להחיות את מוריה אשר נקראת בק'וזדול קאהזד דום, אואין נספה במוריה יחד עם גמדים רבים לאחר חמש שנים של הצלחה במוריה אשר הסתיימו בשנת 2994. בזמן זה מתו כל הגמדים שהלכו למוריה.
המשתתפים בחבורה > בופור

בופור היה גמד ממוריה. הגיע לביתו של בילבו בגינס לבוש בברדס צהוב, משם יצאו תורין ושותפיו למסע קשה מן הפלך עד להר הבודד שם הטילו האלפים ובני האדם מדייל מצור, לאחר מכן נתן בילבו את הארקנסטון (אבן החן שגנב) לברד ולתרנדוויל. לתורין לא הייתה בררה אלא לפתוח במלחמה נגד האלפים ובני האדם כדי להשיג את האבן, הוא קרא לדין רגל ברזל בן דודו. למזל כולם גנדלף הציל אותם וגילה להם שהאורקים מן הצפון מגיעים. הצבאות התאחדו ופה אחד ניצחו את האורקים. בופור ניצל והתחיל לשרת את המלך החדש הנקרא דין רגל ברזל.
המשתתפים בחבורה > בומבור

בומבור הוא גמד שמן למדי. אחיו הוא בופור ובן דודם ביפור, שבניגוד לשאר "תורין ושותפיו" אינם נצר לשושלת המלכותית של גמדי ארבור, והם מגיעים ממלכת מוריה של דורין. בומבור הגיע חמישי למסיבה הבלתי-הצפויה שהייתה במעון באג, שם לבש מצנפת ירוקה.
בשנת 2770 לעידן השלישי (כאשר סמאוג הדרקון תקף את ארבור) נלחמו גמדי ארבור מול סמאוג. לאחר נדודים רבים הגמדים אשר הלכו עם תרור ותריין, המלכים שנלחמו מול האורקים במוריה, שם פגש תורין את בומבור ומשפחתו. בומבור הצטרף לחבורתו של תורין (תורין ושות') בשנת 2941 למסע ארוך ומפרך, שמטרתו היא להחזיר את ממלכת הגמדים כפי שהייתה. בומבור עובר בעלילת ההוביט חוויות רבות יחד עם תורין ושותפיו כגון התעלפות על ידי מי אגם ביער-אופל וקרב חמשת הצבאות; לאחר הקרב בומבור החל לשרת את דין רגל ברזל.
המשתתפים בחבורה > ביפור

שמו של ביפור מגיע ישירות מן השיר הישן בשפה הנורדית "Völuspá". אבותיו של ביפור ובני דודיו בופור ובומבור, שבניגוד לשאר החבורה אינם מהשושלת המלכותית של גמדי ארבור, אלא מגיעים ממוריה. ביפור חיבב את ריבת הפטל וטארט התפוחים במסיבה הבלתי הצפויה שהייתה במעון באג, שם לבש מצנפת צהובה וניגן בקלרינט. בשנת 2770 לעידן השלישי (בזמן שסמאוג הדרקון תקף את ארבור) נלחמו גמדי ארבור מול סמאוג. ביפור הצטרף לחבורתו של תורין (תורין ושות') בשנת 2941 למסע ארוך, שמטרתו היא להחזיר לידי הגמדים את האוצר שגנב הדרקון סמאוג. לאחר קרב חמשץ הצבאות התחיל ביפור לשרת את דין רגל ברזל.
הערות שוליים

↑  השמות המופיעים כאן הם מתרגום הטייסים ועמנואל לוטם
ציור של באלין על ידי מעריץ
באלין מנגן בכינור במעון בג
קבר באלין במוריה, אשר כתוב עליו באותיות החרט של דירון שהיו נהוגות במוריה: באלין בן פונדין שר המוריה
דיס, אם פילי וקילי
נפלת חזק (שיר)

| --- | --- |

 סינגל בביצוע איפה הילד
 מתוך האלבום זמן סוכר
 יצא לאור:  1992
 סוגה:  רוק
 שפה:  עברית
 אורך:  4:54
 חברת תקליטים:  הד ארצי
 כתיבה:  חמי רודנר
"נפלת חזק" הוא שיר שכתב והלחין חמי רודנר וביצעה להקת איפה הילד. השיר יצא לאור בשנת 1992.
רקע

השיר נכלל באלבום הבכורה של הלהקה, "זמן סוכר", והיה לסינגל הראשון מתוכו.
חמי רודנר כתב את השיר לכבוד חברו ירמי קפלן לאחר שזוגתו דנה ברגר, הודיעה לו על כוונתה להיפרד ממנו. קפלן סיפר לימים שהשיר אינו מדבר רק על הפרידה של ברגר ממנו, אלא גם על פילוסופיית הזוגיות של חמי רודנר באותה עת.
חיים צינוביץ הקליט גרסת כיסוי לשיר באלבומו "הדמעות של היום הן הדבש של מחר" שהוקלט בשם "השרוף".
הערות שוליים

↑  עכבר העיר,'"`UNIQ--nowiki-00000001-QINU`"'איפה הילד: מאחורי השירים הגדולים, באתר הארץ, 22 במאי 2017
↑  אור ברנע וסטלי סולומונוב,'"`UNIQ--nowiki-00000003-QINU`"'חפש את האישה, באתר ynet, 15 באוגוסט 2008
↑  '"`UNIQ--nowiki-00000005-QINU`"'עכבר העיר,'"`UNIQ--nowiki-00000006-QINU`"'איפה הילד: מאחורי השירים הגדולים, באתר הארץ, 22 במאי 2017
↑  איפה הילד? ממש כאן, מחדשים את "נפלת חזק" עם גיא ויהל, באתר ynet, 28 בפברואר 2018
ערך זה הוא קצרמרבנושא שירים. אתם מוזמנים לתרום לוויקיפדיה ו.
יוזף אוברבאואר

| --- | --- |
קובץ:Jozefoberbauer.jpg
 לידה:  3 באוקטובר 1853 St. Leonhard, האימפריה האוסטרית 
 פטירה:  14 ביוני 1926 (בגיל 72) סופיה, ממלכת בולגריה 
 שם לידה:  Joseph Sebastian Oberbauer 
 מקום קבורה:  בית הקברות המרכזי של סופיה 
 תחום יצירה:  ציור 
 
יוזף סבסטיאן אוברבאואר (באנגלית: Joseph Sebastian Oberbauer‏; אוקטובר 1853 – 1926) היה צייר ומהנדס אוסטרי ובולגרי.